CELEX: 22009D0091
Language: lv
Date: 2009-07-03 00:00:00
Title: EEZ Apvienotās komitejas Lēmums Nr. 91/2009 ( 2009. gada 3. jūlijs ), ar ko groza EEZ līguma 31. protokolu par sadarbību īpašās jomās, kas nav četras pamatbrīvības

22.10.2009   
            
            
               LV
            
            
               Eiropas Savienības Oficiālais Vēstnesis
            
            
               L 277/45
            
         EEZ APVIENOTĀS KOMITEJAS LĒMUMS
   
   Nr. 91/2009
   (2009. gada 3. jūlijs),
   ar ko groza EEZ līguma 31. protokolu par sadarbību īpašās jomās, kas nav četras pamatbrīvības
   EEZ APVIENOTĀ KOMITEJA,
   ņemot vērā Līgumu par Eiropas Ekonomikas zonu, kurā grozījumi izdarīti ar Protokolu, ar ko pielāgo Līgumu par Eiropas Ekonomikas zonu, turpmāk “Līgums”, un jo īpaši tā 86. un 98. pantu,
   tā kā:
   
               (1)
            
            
               Līguma 31. protokols ir grozīts ar EEZ Apvienotās komitejas 2009. gada 17. marta Lēmumu Nr. 40/2009 (1).
            
         
               (2)
            
            
               Ir lietderīgi paplašināt Līguma līgumslēdzēju pušu sadarbību, iekļaujot arī Eiropas Parlamenta un Padomes 2008. gada 16. decembra Lēmumu Nr. 1298/2008/EK, ar ko izveido rīcības programmu Erasmus Mundus (2009.–2013. gads), kas vajadzīga, lai uzlabotu augstākās izglītības kvalitāti un veicinātu starpkultūru izpratni, sadarbojoties ar trešām valstīm (2).
            
         
               (3)
            
            
               Tādēļ Līguma 31. protokols būtu jāgroza, lai šo paplašināto sadarbību varētu sākt 2009. gada 1. janvārī,
            
         IR NOLĒMUSI ŠĀDI.
   1. pants
   Līguma 31. protokola 4. pantu groza šādi.
   
               1.
            
            
               Aiz 2.l punkta iekļauj šādu punktu:
               “2m.   EBTA valstis no 2009. gada 1. janvāra piedalās programmas 1. un 3. darbībā:
               
                           —
                        
                        
                           
                              32008 D 1298: Eiropas Parlamenta un Padomes 2008. gada 16. decembra Lēmums Nr. 1298/2008/EK, ar ko izveido rīcības programmu Erasmus Mundus (2009.–2013. gads), kas vajadzīga, lai uzlabotu augstākās izglītības kvalitāti un veicinātu starpkultūru izpratni, sadarbojoties ar trešām valstīm (OV L 340, 19.12.2008., 83. lpp.).”
                        
                     
         
               2.
            
            
               Panta 3. punkta tekstu aizstāj ar šādu tekstu:
               “EBTA valstis saskaņā ar Līguma 82. panta 1. punkta a) apakšpunktu finansiāli atbalsta programmas un darbības, kuras minētas 1., 2., 2.a, 2.b, 2.c, 2.d, 2.e, 2.f, 2.g, 2.h, 2.i, 2.j, 2.k, 2.l un 2.m punktā.”
            
         2. pants
   Šis lēmums stājas spēkā nākamajā dienā pēc dienas, kad EEZ Apvienotajai komitejai iesniegts pēdējais paziņojums saskaņā ar Līguma 103. panta 1. punktu (3).
   To piemēro no 2009. gada 1. janvāra.
   3. pants
   Šo lēmumu publicē Eiropas Savienības Oficiālā Vēstneša EEZ iedaļā un tā EEZ papildinājumā.
   
      Briselē, 2009. gada 3. jūlijā
      
         
            EEZ Apvienotās komitejas vārdā –
         
         
            priekšsēdētāja
         
         Oda Helen SLETNES
         
      
   
   
      (1)  OV L 130, 28.5.2009., 36. lpp.
   
      (2)  OV L 340, 19.12.2008., 83. lpp.
   
      (3)  Konstitucionālās prasības ir norādītas.